google/wiki40b huggingface dataset:
Πλατυτέρα

Με τον όρο Πλατυτέρα ή και Πλατυτέρα των Ουρανών ονομάζεται η εικόνα της Παναγίας που αγιογραφείται στο εσωτερικό άνω μέρος της κεντρικής κόγχης του Αγίου Βήματος (κοινώς Ιερού) των χριστιανικών ναών.

Προέλευση ονομασίας

Η ονομασία προέρχεται από τον χαρακτηριστικό στίχο του μαγαλυναρίουτης Λειτουργίας του Μεγαλου Βασιλείου (Θεοτόκιον του όρθρου της Κυριακής του πλ. Δ' ήχου) την σην μήτραν θρόνον εποιήσε και ην σην γαστέραν  πλατυτέραν  ουρανών αεπιργάσατο.

Τρόπος απεικόνισης

Η Πλατυτέρα αποδίδεται συνήθως καθισμένη σε θρόνο φέροντας στην αγκάλη της τον Ιησού Χριστόν παιδίον, έχοντας ως υποπόδιο νέφος. Πολλές όμως φορές αποδίδεται και σε όρθια στάση με τα χέρια απλωμένα και ελαφρά ανυψωμένα.
Σεβαστιανός της Πορτογαλίας

Βιογραφία

Ο πατέρας του Ιωάννης-Εμμανουήλ απεβίωσε 16ετής το 1554, πριν προλάβει να διαδεχθεί τον πατέρα του Ιωάννη Γ'. Έτσι όταν απεβίωσε ο Ιωάννης Γ' το 1557, τον διαδέχθηκε ο Σεβαστιανός ως εγγονός του.
Στη μάχη του Αλκάσερ Κουμπίρ στο Μαρόκο, εξαφανίσθηκε (μάλλον σκοτώθηκε σε συμπλοκή). Μετά από αυτό συνέπεσε η παρακμή της Πορτογαλικής αυτοκρατορίας. Ο λαός τον αποκαλεί ο επιθυμητός μια και επιθυμεί την επιστροφή του και μαζί την ακμή της χώρας.
Απεβίωσε 24ετής, πριν προλάβει να νυμφευτεί.
Crest of a Knave

Βραβεία

Crest of a Knave (άλμπουμ)
Ηνωμένες Πολιτείες (RIAA Certification): Χρυσός 
Καναδάς (CRIA Certification): Χρυσός 
Ηνωμένο Βασίλειο (BPI Certification): Χρυσός
Διάλυση του τάγματος Γκότσε

Η διάλυση του τάγματος Γκότσε ήταν μια σειρά πολεμικών επεισοδίων που ξεκίνησαν στις αρχές του Οκτώβρη του 1944 όταν δυο τάγματα σλαβοφώνων του Ε.Λ.Α.Σ. στασίασαν εναντίον της πολιτικής οργάνωσης του Ε.Α.Μ. Αποτέλεσμα ήταν το Γενικό Στρατηγείο του Ε.Λ.Α.Σ. να διατάξει τη διάλυση των ταγμάτων. Τα τάγματα του "Γκότσε" κατέφυγαν στην Γιουγκοσλαβία.

Ευρύτερο πλαίσιο

Το πολιτικό όργανο των σλαβοφώνων της Μακεδονίας Σ.Ν.Ο.Φ. είχε διαλυθεί από το Ε.Α.Μ. και είχε ακολουθήσει και η διώξη σλαβόφωνων στελεχών του, που έκαναν αλυτρωτική προπαγάνδα.
Στο σλαβόφωνο 2/28 σύνταγμα του Ε.Λ.Α.Σ. πολιτικός επίτροπος ήταν ο Ηλίας Δημάκης με ψευδώνυμο "Γκότσε". Λόγω της αντίθεσης των σλαβόφωνων μαχητών του 2/28 συντάγματος στη Συμφωνία της Καζέρτας αλλά κυρίως λόγω των εθνικιστικών επιδιώξεων τους, η ομάδα Μεραρχιών του Ε.Λ.Α.Σ. διέταξε επ' αφορμή στρατιωτικών επιχειρήσεων εναντίον των Γερμανών να μετατεθεί νοτιότερα το τάγμα του Γκότσε. Με απειλή αφοπλισμού το τάγμα στασίασε και αρνήθηκε να υπακούσει.

Συγκρούσεις

Το τάγμα του Γκότσε προέβη σε επιστράτευση και ζήτησε την αναγνώριση του ως στράτευμα της Γιουγκοσλαβίας. Παράλληλα το Γ.Σ. του Ε.Λ.Α.Σ. διέταξε την διάλυση του τάγματος. Τελικά το τάγμα υποχώρησε στα εδάφη της Γιουγκοσλαβίας εξοπλισμένο από τον ΕΛΑΣ. Προηγούμενα μια διλοχία του είχε αιχμαλωτιστεί από πρωτοβουλία του υπολοχαγού του Ε.Λ.Α.Σ. Παύλου Τσάμη, ενώ τα κομματικά στελέχη του ΚΚΕ προσπαθούσαν να αποφευχθεί η ένοπλη σύγκρουση. Παράλληλα ο στρατηγός του Ε.Λ.Α.Σ. Καλαμπαλίκης απέσπασε από το Γενικό Στρατηγείο διαταγή διάλυσης των ταγμάτων, τα οποία πανικόβλητα κατέφυγαν στη Γιουγκοσλαβία.

Συνέπειες

Η μεγάλη πλειοψηφία του Σλαβόφωνου στοιχείου παρέμεινε φιλική στο ΕΑΜ, και δεν επηρεάστηκε από την σύγκρουση.
Ρουθ Γκόρντον

Πρώτα χρόνια

Η Ρουθ Γκόρντον Τζόουνς γεννήθηκε στην 31η οδό Μάριον του Κουίνσι, Μασαχουσέτη. Ήταν το παιδί της Άννι Τάπλεϊ και Κλίντον Τζόουνς, έναν επικεφαλής εργοστασίου που υπήρξε και καπετάνιος πλοίου. Είχε μια μεγαλύτερη ετεροθαλής αδελφή με όνομα Κλέερ, από τον πρώτο γάμο του πατέρα της. Βαφτίστηκε ως μέλος της Επισκοπικής Εκκλησίας. Η πρώτη εμφάνισή της μπροστά στο κοινό πραγματοποιήθηκε ενώ ήταν βρέφος, όταν η φωτογραφία της χρησιμοποιήθηκε για τη διαφήμιση της εργοδότριας εταιρείας του πατέρα της, Φαγητό του Μέλλιν για βρέφη και ανάπηρους. Προτού αποφοιτήσει από το Λύκειο Κουίνσι, επικοινώνησε με πολλές από τις αγαπημένες της ηθοποιούς ζητώντας εικόνες με αυτόγραφα. Μια προσωπική απάντηση από την Χέιζελ Ντόν την ενέπνευσε να κυνηγήσει καριέρα ηθοποιού. Αν και ο πατέρας της ήταν αρχικά σκεπτικός απέναντι στις πιθανότητες επιτυχίας που θα είχε εντός ενός δύσκολου επαγγέλματος, το 1914 πήρε την κόρη του στη Νέα Υόρκη όπου τη βοήθησε να εγγραφεί στην Αμερικανική Ακαδημία Δραματικών Τεχνών.
Ντανιέλ Τόμας-Ντοντ

Καριέρα

Κατατάχθηκε τέταρτη στο Παγκόσμιο Πρωτάθλημα Στίβου 2017, και την επόμενη χρονιά κατέκτησε το αργυρό μετάλλιο στο Παγκόσμιο Πρωτάθλημα Κλειστού Στίβου 2018, με ατομικό ρεκόρ στον κλειστό στίβο 19.22 μέτρα. Την ίδια χρονιά κέρδισε και τους Κοινοπολιτειακούς Αγώνες 2018. Τον Απρίλιο του 2019 έσπασε το ρεκόρ της στον ανοιχτό στίβο, με επίδοση 19.48 μέτρων.
Στη δισκοβολία έχει ατομικό ρεκόρ 59.38 μέτρα από το 2014.
Πατρίτσια Περιστέρη

Βιογραφικό

Γεννήθηκε και μεγάλωσε στην Αθήνα από Έλληνα πατέρα και Πολωνέζα μητέρα. Σε ηλικία 12 ετών παρουσίαζε το κεντρικό (παιδικό) δελτίο ειδήσεων του ΣΚΑΪ. Στη συνέχεια πήρε μέρος σε αρκετά διαφημιστικά σποτ. Στα 16 της πήγε για πρώτη φορά σε οντισιόν και κέρδισε έναν μικρό ρόλο στην ταινία της Λουκίας Ρικάκη «Κράτησέ με». Για τον ρόλο της στην ταινία υπήρξε υποψήφια για το βραβείο Β' γυναικείου ρόλου στο Φεστιβάλ Θεσσαλονίκης. Η ταινία έγινε αφορμή να μπει στη ζωή της η καθημερινή σειρά της Βάνας Δημητρίου «Έρωτας» που παιζόταν με επιτυχία στον ANT1 για τρεις σεζόν. Οι συντελεστές είδαν την Πατρίτσια στην ταινία της Ρικάκη και αφού την αναζήτησαν και τη βρήκαν, της πρότειναν συνεργασία. Εκείνη την εποχή πήγαινε ακόμη στην τελευταία τάξη του λυκείου. Κάπως έτσι, στη δεύτερη σεζόν του «Έρωτα» η Πατρίτσια έκανε δειλά-δειλά το ντεμπούτο της στη μικρή οθόνη, παίζοντας τον ρόλο της «Χριστίνας Δούκα». Η θητεία της στον «Έρωτα» συνεχίστηκε έναν χρόνο μετά την αποφοίτησή της από το λύκειο. Μετά τον «Έρωτα» της έγινε πρόταση να κάνει δοκιμαστικό για τη σειρά «Χαρά αγνοείται» στο MEGA και τελικά κατάφερε να πάρει το ρόλο της «Χαράς». Από την προβολή του πρώτου κιόλας επεισοδίου της σειράς σημειώθηκαν υψηλά νούμερα τηλεθέασης και έτσι ο ρόλος αυτός την καθιέρωσε στον χώρο της υποκριτικής. Η πιο πρόσφατη δουλειά της στην τηλεόραση ήταν τη σεζόν 2014-2015 η τηλεοπτική σειρά «Ρουά Ματ» της Βάνας Δημητρίου η οποία προβαλλόταν καθημερινά στον ANT1 και στον ANT1 Κύπρου και είχε τον πρωταγωνιστικό ρόλο της «Ρουμπίνης Κομνηνού». Στο παρελθόν είχε δηλώσει ότι αρχικά επιθυμούσε να γίνει ρεπόρτερ αλλά τελικά την κέρδισε η υποκριτική. Εκτός από ηθοποιός είναι και fashion blogger. Το 2016 κέρδισε το βραβείο «Social Media Darling» από την Accessorize.
Εθνική Ανγκόλας (καλαθοσφαίριση γυναικών)

Συμμετοχές σε διεθνείς διοργανώσεις

Μεγαλύτερη επιτυχία της μέχρι σήμερα είναι η κατάκτηση πέντε χάλκινων μεταλλιών σε Αφρικανικά Πρωταθλήματα.
Λογικός θετικισμός

Ο λογικός θετικισμός είναι ένα φιλοσοφικό κίνημα των δεκαετιών του 1930 και 40, το οποίο υποστήριξε την απόρριψη της μεταφυσικής, επειδή [Αρχή της επαλήθευσης|δεν επαληθεύεται] και άρα είναι χωρίς νόημα. Τόσο η πίστη όσο και η μη πίστη στον Θεό, σύμφωνα με τον λογικό θετικισμό, είναι χωρίς νόημα.
Κάρολιν Πιρς

Βιογραφικά στοιχεία

Γεννήθηκε στις 12 Σεπτεμβρίου στο Χέντερσον της Νεβάδας. Άρχισε την καριέρα της το 1997 και από τότε πήρε μέρος σε 130 ταινίες πορνό.
Άλωση της Ακρόπολης

Η εξέλιξη των γεγονότων

Από τις αρχές του 1822 η Ακρόπολη είχε πολιορκηθεί. Είχε φτάσει μάλιστα και ο Φιλέλληνας Λιβιέρ Βουτιέ να βοηθήσει καθώς και πολλοί Επτανήσιοι. Υπήρξαν πολλές φορές που οι πολιορκητές ζήτησαν από τους Τούρκους να παραδοθούν. Στις 18 Απριλίου οι Έλληνες ανατίναξαν την τρίτη πύλη του κάστρου. Μάλιστα είχαν καταλάβει και τα τρία πηγάδια της Ακρόπολης. Έτσι οι Τούρκοι αναγκάστηκαν να παραδοθούν στις 10 Ιουνίου λόγω της έλλειψης νερού. Από τους δυόμισι χιλιάδες Τούρκους που είχαν κλειστεί στο κάστρο πριν επτά μήνες μόνο οι 1.160 είχαν μείνει. Οι υπόλοιποι είχαν πεθάνει από τραυματισμούς, από λοιμό.
Φουλβένιο

Παραγωγή

Το «μητρικό» φουλβένιο παράγεται με συμπύκνωση κυκλοπροπαδιένιου με μεθανάλη. Η αντίδραση ευνοείται παρουσία βάσεων:
Όπως ανακαλύφθηκε το 1957, μπορεί, επίσης, να παραχθεί από το βενζόλιο, με φωτοχημική ισομερείωση:

Χαρακτηριστικά

Όπως όλα τα φουλβένια, το «μητρικό» φουλβένιο είναι έντονα χρωματισμένο και πολύ δραστικό χημικά. Ανακαλύφθηκε το 1900 από το χημικό Γιοχάνες Θιέλε, που το ονόμασε έτσι (fulven) λόγω του κίτρινου χρώματος της ένωσης.
Το φουλβένιο αντιπροσωπεύεται από δυο δομές συντονισμού:
Από την πρώτη δομή προέρχεται η ικανότητα του φουλβενίου και των «θυγατρικών» του παραγώγων να δίνουν αντίδραση Ντίελς - Άλντερ (Diels-Alder reaction) και μάλιστα τόσο ως διένιο, όσο και ως διενόφιλο. Δίνουν επίσης και άλλες αντιδράσεις προσθήκης.
Η δεύτερη δομή εξηγεί τη σημαντική διπολική ροπή του (1,1 D), καθώς και το έντονο χρώμα της ένωσης.

Συναρμοτής στη χημεία οργανομεταλλικών ενώσεων

Το 2,3,4,5-τετραμεθυλοφουλβένιο, που συμβολίζεται συντομογραφικά Me₄Fv, είναι ένας σχετικά συνηθισμένος συναρμοτής στην οργανομεταλλική χημεία. Είναι τυπικά αποτελέσματα της αποπρωτονίωσης των κατιονικών πενταμεθυλοκυκλοπενταδιενυλοσυμπλόκων. Κάποια σύμπλοκα Me₄Fv ονομάζονται σύμπλοκα tuck-in.
Γκιοκχάν Ινλέρ

Βιογραφία

Οι γονείς του Ινλέρ μετανάστευσαν στην Ελβετία λίγο προτού γεννηθεί. Έχουν καταγωγή από το Τζενέτ Πινάρ, μια κωμόπολη κοντά στο Καχραμανμαράς, πρωτεύουσα της ομώνυμης επαρχίας. Ο Ινλέρ έχει τρεις αδεφούς, τους Ιφράζ, Χιρόκ και Μποργιά.

Ξεκίνημα της καριέρας του

Ο Ινλέρ ξεκίνησε την καριέρα του στην ΦΚ Όλσεν και στα δεκάξι του έκανε το ντεμπούτο του στην Τσάλεντζ Λίγκ (Challenge League), τo πρωτάθλημα της δεύτερης κατηγορίας της Ελβετίας, με την ΦΚ Σολέρ προτού ενταχθεί στην ομάδα νέων της Βασιλείας μέχρι το 2004, χωρίς να καταφέρει να μπει στην πρώτη ομάδα.

Ζυρίχη και Ουντινέζε

Ύστερα από κάποιες δοκιμές με τη Φενέρμπαχτσε, έπαιξε με την ΦΚ Άαραου μέχρι τον Ιανουάριο του  2006 οπότε και μεταγράφηκε στα μέσα της σεζόν στην ΦΚ Ζυρίχη, με την οποία κέρδισε τα πρωταθλήματα του 2005-2006 και 2006-2007. Το καλοκαίρι του 2007 πήρε μεταγραφή για την ιταλική Ουντινέζε όπου άρχισε να γίνεται γνωστός. Πέτυχε το τελευταίο του γκολ με την Ουντινέζε ενάντια στη Νάπολι, στην οποία πήρε μεταγραφή τον Ιούλιο του 2011 για € 21 εκατομμύρια, ποσό που τον έκανε τον πιο ακριβοπληρωμένο Ελβετό ποδοσφαιριστή στην ιστορία του ελβετικού ποδοσφαίρου.

Νάπολη

Στη Νάπολη έτυχε θερμής υποδοχής, ως ο ποδοσφαιριστής που έλειπε από το κέντρο του γηπέδου της ομάδας, όπου σχημάτισε ένα επιβλητικό δίδυμο δίπλα στον Βάλτερ Γκαργκάνο. Πέτυχε το πρώτο του γκολ με τη νέα του ομάδα στον τελευταίο αγώνα του ομίλου για το Τσάμπιονς Λίγκ, ανοίγοντας το σκορ στην εκτός έδρας νίκη με 2-0 ενάντια στη Βιγιαρεάλ που επέτρεψε στη Νάπολι να περάσει στον επόμενο γύρο της διοργάνωσης σε βάρος της Μάντσεστερ Σίτι.
Τον Μάιο του 2012 κατέκτησε με τη Νάπολι το Κύπελλο Ιταλίας, νικώντας με 2-0 στον τελικό την πρωταθλήτρια Γιουβέντους. Τον ίδιο τίτλο κατέκτησε με τους ναπολιτάνους το 2014 όταν επικράτησαν με 3-1 της Φιορεντίνα, σε ένα παιχνίδι που ο Ινλέρ αποβλήθηκε.

Διεθνής Καριέρα

Ο Ινλέρ έπαιξε με τις μικρές εθνικές τόσο της Ελβετίας όσο και της Τουρκίας μέχρι να επιλέξει να εκπροσωπήσει την πρώτη σε επίπεδο ανδρών. Έκανε την πρώτη του εμφάνιση με την Εθνική Ελβετίας ως αλλαγή στις 2 Σεπτεμβρίου του 2006 στο Σανκτ Γιάκομπ Παρκ κατά τη διάρκεια φιλικού αγώνα με τη Βενεζουέλα . Από τότε επιλέγεται διαρκώς για την εθνική του ομάδα.
Πέτυχε το πρώτο του γκολ με την Εθνική στις 23 Μαρτίου του 2007 ενάντια στη Τζαμάικα. Το 2008 ήταν παρόν στο Ευρωπαϊκό πρωτάθλημα που συνδιοργάνωσε η χώρα του με την Αυστρία και συμμετείχε και στα τρία παιχνίδια της πριν τον πρόωρο αποκλεισμό της στους ομίλους. Από το 2010 ήταν αναπληρωτής αρχηγός της Εθνικής στο Παγκόσμιο Κύπελλο της Νότιας Αφρικής και το 2011 αντικατέστησε τον Αλεξάντερ Φρέι στη θέση του αρχηγού. Συμμετέχει ως αρχηγός και στο Παγκόσμιο Κύπελλο του 2014.
Έντι Γκράχαμ

Εταιρείες

Ξεκίνησε να παλεύει το 1947, σε μικρές εταιρείες στο Τέξας σε ηλικία 17 ετών. Αρχικά παρουσιάστηκε ως αδερφός του Μπάντι Ρότζερς, με το όνομα Έντι Ρότζερς. Μετέπειτα το άλλαξε σε Εντι Γκράχαμ. Αγωνίστηκε στις αρχές της καριέρας του, για το WWE, με άλλο όνομα τότε και αργότερα μεταγράφηκε στο National Wrestling Alliance.

Διακρίσεις

Ο Γκράχαμ κατέκτησε 34 Πρωταθλήματα, ατομικά ή ομαδικά. Το 2008 εισήχθη στο τιμητικό WWE Hall of Fame. Ο Γκόσετ, ήταν επίσης και παραγωγός και δημιουργός αγώνων στην εταιρεία Championship Wrestling της Φλόριντα και Πρόεδρος στο NWA την δεκαετία του 1970.
Uhuru (δορυφόρος)

Γενικά

Ο δορυφόρος Uhuru κατασκευάσθηκε στο Κέντρο Διαστημικών Πτήσεων Γκόνταρντ της NASA. Η ξηρή μάζα (χωρίς τα καύσιμα-προωθητικά) του δορυφόρου ήταν 141,5 χιλιόγραμμα. 
Ο Uhuru εκτοξεύθηκε στις 12 Δεκεμβρίου 1970, ώρα 10:53:50 UTC, σε αρχική τροχιά με απόγειο 560 km, περίγειο 520 km, κλίση 3 μοίρες, εκκεντρότητα 0,002956 και περίοδο περιφοράς 95,7 λεπτά της ώρας. Η αποστολή έληξε τον Μάρτιο του 1973. Ο δορυφόρος περιστρεφόταν και γύρω από τον εαυτό του, μία φορα κάθε 12 λεπτά, και πραγματοποίησε την πρώτη επισκόπηση ολόκληρης της ουράνιας σφαίρας στις ακτίνες Χ, με ευαισθησία περίπου το ένα χιλιοστό της εντάσεως ακτίνων Χ του Νεφελώματος του Καρκίνου. Κατέπεσε στη Γη στις 5 Απριλίου 1979.

Εξοπλισμός και λειτουργία

Το ωφέλιμο φορτίο του Uhuru αποτελείτο από δύο σετ αναλογικών μετρητών-ανιχνευτών, το καθένα με δραστική επιφάνεια περίπου 840 τετραγωνικών εκατοστομέτρων. Οι μετρητές είχαν απόδοση πάνω από 10% σε φωτόνια ενέργειας 2 ως 20 keV. Το όριο χαμηλής ενέργειας καθοριζόταν από την απόσβεση των παραθύρων βηρυλλίου των μετρητών και ενός λεπτού θερμικού καλύμματος που ήταν απαραίτητο για τη διατήρηση θερμοκρασιακής σταθερότητας μέσα στον δορυφόρο. Το όριο υψηλής ενέργειας καθοριζόταν από τις ιδιότητες του αερίου μέσα στους ανιχνευτές. Ανάλυση ύψους παλμού σε οκτώ ενεργειακά κανάλια χρησιμοποιήθηκε για την απόκτηση πληροφοριών σχετικά με το ενεργειακό φάσμα των φωτονίων. Το ένα σετ ανιχνευτών είχε παράθυρο γωνίας 0,52° επί 0,52° και το άλλο είχε παράθυρο γωνίας 5,2° × 5,2°. Το πρώτο έδινε μεγάλη γωνιακή ανάλυση, ενώ το δεύτερο προσέφερε υψηλότερη ευαισθησία για απομονωμένες πηγές.

Αποτελέσματα

Ο Uhuru σημείωσε αρκετά και σημαντικά επιστημονικά επιτεύγματα. Τα κυριότερα ήταν η ανακάλυψη και μελέτη μεταβλητών διπλών αστρικών συστημάτων ακτίνων Χ, όπως τα Cen X-3, Vela X-1, και Her X-1, η ταυτοποίηση της πηγής Cygnus X-1 ως του πρώτου ισχυρού υποψηφίου για μαύρη τρύπα και η ανακάλυψη πολλών και σημαντικών εξωγαλαξιακών πηγών.
Ο Κατάλογος Uhuru, που δημοσιεύθηκε σε 4 διαδοχικές εκδόσεις («1U», «2U», «3U», «4U»), υπήρξε ο πρώτος ολοκληρωμένος κατάλογος αστρονομικών πηγών ακτίνων X στην ιστορία. Περιέχει 339 πηγές και καλύπτει ολόκληρη την ουράνια σφαίρα στην περιοχή ενεργειών φωτονίου 2 ως 6 keV. Οι πηγές του κάθε καταλόγου ονομάζονται αντιστοίχως με την έκδοση, π.χ. «4U 1700-37».
Λευκή του Ανζού (1250-1269)

Βιογραφικά στοιχεία

Παντρεύτηκε το 1265 με τον Ροβέρτο Γ΄ Νταμπιέρ, ο οποίος αργότερα έγινε κόμης της Φλάνδρας και μαζί του έκανε έναν γιο, τον Κάρολο.  Η Λευκή πέθανε το 1269, σε ηλικία μόλις 19 ετών, από άγνωστη αιτία θανάτου και λίγα χρόνια αργότερα πεθαίνει επίσης και ο γιος της. Σύμφωνα με ορισμένες πηγές, ο Κάρολος δηλητηριάστηκε από τη μητριά του Γιολάντα της Βουργουνδίας, τη δεύτερη σύζυγο του πατέρα του, Ροβέρτου Γ΄.
Σιδηροδρομικός σταθμός Γοργοποτάμου

Ο Σιδηροδρομικός σταθμός Γοργοποτάμου είναι σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Πειραιά Λιμένα - Πλατέος, στη χιλιομετρική θέση 215,151 από Πειραιά Λιμένα. 
Ο σταθμός Γοργοποτάμου βρίσκεται στην Σιδηροδρομική γραμμή Τιθορέας - Μπράλου - Λειανοκλαδίου μεταξύ της Γέφυρας Γοργοπόταμου και του χωριού Γοργοπόταμος. Έκλεισε το 2006 και επαναλειτούργησε εποχιακά, για εκδρομική χρήση, κατά την διάρκεια της εκδρομής του Εκπολιτιστικού Συλλόγου Μπράλου στις 12/8/2018. Υπάρχει πρόθεση του ΟΣΕ να λειτουργεί ετησίως στις 25 Νοεμβρίου, κατά την επέτειο της ανατίναξης της Γέφυρας Γοργοποτάμου. Στις 20/5/2019 επαναλειτούργησε και εξυπηρετεί την παλαιά σιδηροδρομική γραμμή Τιθορέας-Λειανοκλαδίου.
Κρατικό Ωδείο Θεσσαλονίκης

Ιστορικό - Παρουσίαση

Το Κρατικό Ωδείο Θεσσαλονίκης ιδρύθηκε το 1914 με απόφαση του τότε Πρωθυπουργού Ελευθέριου Βενιζέλου, με την επωνυμία 'Ωδείο Θεσσαλονίκης' και με την καλλιτεχνική και διοικητική εποπτεία του Υπουργείου Θρησκευμάτων και Εθνικής Παιδείας.
Σκοπός της ίδρυσής του ήταν η διδασκαλία της ευρωπαϊκής μουσικής με παράλληλη υποστήριξη και προαγωγή της σοβαρής ελληνικής μουσικής. Ο κανονισμός λειτουργίας του Κ.Ω.Θ. στηρίχτηκε στα βασικά νομοθετήματα:
Ν.Δ. 1445/42, Ν.Δ. 2010/42, Ν. 2870/54, Β.Δ. του 1957 που δημοσιεύθηκε στο ΦΕΚ 229/11-11-1957, τα οποία μέχρι και σήμερα καθορίζουν το πλαίσιο της μουσικής εκπαίδευσης στη χώρα μας.
Το 1959, μισό αιώνα περίπου μετά την ίδρυση του, τμήμα του Ωδείου Θεσσαλονίκης αποτέλεσε τον πυρήνα της σημερινής Κρατικής Ορχήστρας Θεσσαλονίκης. Το 1987, με πρωτοβουλία της τότε Υπουργού Πολιτισμού Μελίνας Μερκούρη, το Ωδείο μεταφέρθηκε στο ιστορικό διατηρητέο κτίριο της Οθωμανικής Τράπεζας, το οποίο διαμορφώθηκε κατάλληλα για τις ανάγκες του και στο οποίο στεγάζεται μέχρι σήμερα. Σ' αυτό το χώρο ενδυναμώνεται η μουσική κατάρτιση των σπουδαστών σε ένα περιβάλλον σύνδεσης της θεωρίας με την πράξη, της τέχνης με την επιστήμη
Στην αίθουσα συναυλιών του Ωδείου 'Μελίνα Μερκούρη' φιλοξενούνται εκδηλώσεις Ελλήνων και ξένων καλλιτεχνών, σεμινάρια και διαγωνισμοί. Το Ωδείο, ως μέλος της Ευρωπαϊκής Ένωσης Ωδείων, καλλιεργεί τις επαφές του με ιδρύματα του εξωτερικού για τη συνεχή ενημέρωση των σπουδαστών του και του διδακτικού προσωπικού. Από το 1987 συμμετέχει στις συναντήσεις Ωδείων της Μεσογείου στα πλαίσια των οποίων οι σπουδαστές έχουν παρουσιάσει έργα Ελλήνων συνθετών στη Μασσαλία, τη Σεβίλλη, το Αλγέρι, την Αλεξάνδρεια της Αιγύπτου (1996), τη Μασσαλία, τη Γένοβα (1999) και τη Θεσσαλονίκη (1997).
Το Κρατικό Ωδείο Θεσσαλονίκης είναι μέλος της Διεθνούς Ένωσης Μουσικών Βιβλιοθηκών, Αρχείων και Κέντρων Τεκμηρίωσης.Διατηρεί στο χώρο του δανειστική βιβλιοθήκη με πλούσιο υλικό προς χρήση όχι μόνο των σπουδαστών και των καθηγητών του Ωδείου, αλλά και όλου του μουσικόφιλου κοινού της πόλης που δραστηριοποιείται στο χώρο της σοβαρής μουσικής.
Γιώργος Τάνος

Βιογραφία

Σε πολύ μικρή ηλικία μετανάστευσε στη Γερμανία για να τελειώσει τις ιατρικές σπουδές του και επέστρεψε στην Ελλάδα έπειτα από δύο δεκαετίες. Κατά την παραμονή του στη Γερμανία  ίδρυσε το Σύνδεσμο των Ελλήνων Ακαδημαϊκών και Επιστημόνων  και ανέλαβε τη διεύθυνση του Πανεπιστημιακού Νοσοκομείου του Βερολίνου. Επιστρέφοντας ανέλαβε διευθυντής της Χειρουργικής Κλινικής στο νοσοκομείο της Έδεσσας.  Εξελέγη στις εκλογές του 1994 στο δεύτερο γύρο. Ανέλαβε καθήκοντα την 1η Ιανουαρίου 1995 και υπηρέτησε ως τις 31 Δεκεμβρίου 1998. 
Ανάμεσα στα έργα του ξεχωρίζει και η ίδρυση και λειτουργία του χιονοδρομικού κέντρου στο Καϊμακτσαλάν.
Πέθανε σε ηλικία 76 ετών.  Κηδεύτηκε στις 13 Ιανουαρίου 2013 στον Ιερό Ναό Κοιμήσεως της Θεοτόκου, στην Μητρόπολη Γιαννιτσών. Ήταν παντρεμένος με την Αθηνά Τάνου και είχε 1 γιο και 1 κόρη.
Φρανκ Σ. Πέπερ

Βιογραφία και εργογραφία

Ο Πέπερ απασχολήθηκε από νεαρή ηλικία (1926) στην εφημερίδα The Children's Newspaper και τέσσερα χρόνια μετά (1930) ήταν ήδη ελεύθερος συντάκτης που συνεργαζόταν με τοπικούς τίτλους (εφημερίδες και περιοδικά) . Ακολούθησαν πολλές συνεργασίες του για διάφορα έντυπα, όπως οι σειρές Snapshot Sammy, Rockfist Rogan, Danny of the Dazzlers, Colwyn Dane, The Return of Monte Cristo, Bill and Jill κ.ά., τις οποίες έγραφε χρησιμοποιώντας διάφορα ψευδώνυμα. Το 1952 συνέγραψε το σενάριο για τη σειρά Captain Condor στο περιοδικό Lion, ενώ το 1953 εμπνεύστηκε την ιστορία Roy of the Rovers για το Tiger, έπειτα από επιθυμία του εκδότη Ντέρεκ Μπέρνεϊτζ. Σε αυτή τη δημιουργία συνεργάσθηκε στενά με τον εικονογράφο Τζο Κολκάχουν. Επίσης ο Πέπερ συνέγραψε σενάρια κι άλλων γνωστών σειρών, όπως Dan Dare, Jet-Ace Logan και The Spellbinder. Αποτραβήχτηκε από το χώρο των κόμικς το 1983 για να ασχοληθεί με τη συγγραφή γνωμικών και ανεκδότων. Ήταν νυμφευμένος και έχει αποκτήσει τέσσερα παιδιά.
Βουλευτής του Πανεπιστημίου

Ο Βουλευτής του Πανεπιστημίου Όθωνος ήταν θεσμός που διήρκεσε από το 1843 ως το 1863.

Ιστορική αναδρομή

Η εθνική συνέλευση του 1843 αναγνώρισε υπέρ του Πανεπιστημίου το δικαίωμα να αντιπροσωπεύεται στην Βουλή με έναν βουλευτή που θα εκλέγεται από τους καθηγητές. Το προνόμιο αυτό αναγράφτηκε στο σύνταγμα το οποίο ψηφίστηκε από την συνέλευση αυτή. Ο θεσμός καταργήθηκε από την Εθνική Συνέλευση του 1863, χωρίς όμως να καταγραφεί στο σύνταγμα που επίσης ψήφισε η συνέλευση αυτή.
Ιγνάτιος Κοζαδίνος

Βιογραφία

Ο Ιάκωβος Κοζαδίνος γεννήθηκε το 1716 στην Κύθνο, η οποία τότε ονομαζόταν Θερμιά, και ήταν γόνος της γνωστής κι ευσεβούς οικογενείας των Κοζαδίνων (Γοζαδίνων), οποίοι μετανάστευσαν στην Κύθνο τον 12ο αι. Το 1613 οι πρόγονοι του Ιγνατίου έχτισαν την εκκλησία του Αγίου Σάββα στην Κύθνο, στην οποία έλαβε το Βάπτισμα και η οποία λειτουργεί μέχρι και σήμερα.
Νέος μετέβη στο Άγιον Όρος και εκάρη μοναχός στην Ιερα Μονή Βατοπεδίου και έλαβε το όνομα Ιγνάτιος.
Το 1771 ο Πατριάρχης Κωνσταντινουπόλεως τον εξέλεξε Μητροπολίτη Γοτθίας και Καφά στην Κριμαία, όπου προσέφερε τις δυνάμεις του, για την πνευματική αναγέννηση των Ελλήνων και τη διατήρηση της εθνικής τους συνείδησης και της ορθόδοξης χριστιανικής πίστης.
Το 1778, ανέλαβε το δύσκολο και μεγάλο έργο της εξόδου των Ορθοδόξων Ελλήνων από την Κριμαία, που ήταν υπό τον ζυγό των Τατάρων, στη χριστιανική γη της Αζοφικής, όπου εθεμελιώθη η περιώνυμη Μαριούπολη.
Η μνήμη του τιμάται στις 3 Φεβρουαρίου (ημέρα κοιμήσεώς του) και την πρώτη Κυριακή Οκτωβρίου στην Κύθνο, σε ανάμνηση της προσκόμισης τμήματος του ιερού του λειψάνου από την Μαριούπολη στην Κύθνο την 1η Οκτωβρίου 2016.
Μομοφούκου Άντο

Βιογραφία

Γεννήθηκε στις 5 Μαρτίου 1910 στο Τσιαγί. Σε ηλικία 23 ετών εγκαταστάθηκε στην Οσάκα της Ιαπωνίας. Ίδρυσε τη Nissin στην Ικέντα, το 1948. Αρχικά ήταν μία μικρή εταιρεία, η οποία παρήγαγε αλάτι. Στις 25 Αυγούστου 1958 και έπειτα από πολύμηνες δοκιμές και πειραματισμούς, ο Άντο τελειοποίησε τη μέθοδο της γρήγορης παρασκευής και παρήγαγε το στιγμιαίο φιδέ, για πρώτη φορά στον κόσμο. Τον ονόμασε Τσίκιν Ράμεν. Άρχισε να πουλάει φιδέ σε φλιτζάνια το 1971. Μετά την πτώση της τιμής του, ο στιγμιαίος φιδές έγινε γνωστός και στις υπόλοιπες χώρες του κόσμου.
Απεβίωσε στις 5 Ιανουαρίου του 2007.
Τρεις Μέρες Ευτυχίας

Οι Τρεις Μέρες Ευτυχίας είναι ελληνική δραματική ταινία του 2012, σε σκηνοθεσία, σενάριο και παραγωγή του Δημήτρη Αθανίτη με τους Αλεξάνδρα Αϊδίνη, Νικολίτσα Ντρίζη. Κατερίνα Φωτιάδη, Ερρίκο Λίτση.
πλοκή
Σε μια πόλη που αποσυντίθεται, τρεις νέες γυναίκες ψάχνουν διέξοδο. Η Ιρίνα ετοιμάζεται να φύγει στον Καναδά για να ξεφύγει από την ''οικογένεια'' της που την εκδίδει. Η Άννα παντρεύεται για να διώξει το φάντασμα της διαλυμένης της οικογένειας, ενώ η Βέρα, στο ξεκίνημα της καινούργιας της ζωής, έρχεται αντιμέτωπη με την κρυμμένη πραγματικότητα τής δικής της οικογένειας. Μέσα σε τρεις μέρες οι πορείες των τριών γυναικών διασταυρώνονται απροσδόκητα και τις οδηγούν προς μια βίαιη ενηλικίωση.

Ηθοποιοί

Αλεξάνδρα Αιδίνη (Άννα), Νικολίτσα Ντρίζη (Ιρίνα), Κατερίνα Φωτιάδη (Βέρα), Ερρίκος Λίτσης (πατέρας), Λουκία Πιστιόλα (μητέρα), Κώστας Ξυκομηνός (ντετέκτιβ), Κρις Ραντάνοβ (Μίσα), Δημήτρης Αγαρτζίδης (γαμπρός), Μάριος Κωνσταντίνου (φίλος), Αντώνης Δημητροκάλλης (φίλος), Δημήτρης Γεωργαλάς (πελάτης), Ανδρέας Μαριανός (γιατρός), Λουίζα Ζούζια (νοσοκόμα), Αλεξάνδρα Διαμαντοπούλου (γιαγιά), Κωνσταντίνα Ανδριοπούλου (μητέρα Άννας), Βαλέριος Ελέυθερος (προστάτης), Σπύρος Βερύκιος (εκτελεστής), Ιβάν Γιεγκόροφ (μαφιόζος), Ρεγγίνα Παντελίδου (φίλη Ιρίνας), Αθηνά Πρυνεντύ (φίλη Βέρας), Σταυρούλα Μουσούλη (φίλη Άννας), Μάρω Αγρίππη (φίλη Άννας)
συντελεστές

Σκηνοθεσία, Σενάριο, Παραγωγή: Δημήτρης Αθανίτης, Παραγωγή: DNA films, ΕΚΚ, VA films, Προσέγγιση ΜΕΠΕ, Φωτογραφία: Γιάννης Φώτου, Σκηνικά, Κοστούμια: Άση Δημητρολοπούλου, Ήχος: Κατερίνα Σχηνιώτη, Μουσική: DNA lab, Μοντάζ: Σταμάτης Μαγουλάς